paragraph_text: 250px|mini|Zastava (standarta) japanskog cara Japanski car glava je carske obitelji i tradicionalni je državni poglavar Japana. Prema Ustavu Japana od 3. svibnja 1947., Japan je ustavna monarhija s parlamentarnim sustavom vlasti, a car je definiran kao "simbol države i nacionalnog jedinstva". Uloga cara svodi se uglavnom na reprezentativne i protokolarne dužnosti. Vlast mu je strogo ograničena Ustavom te on, između ostalog, postavlja premijera, kojega prije toga izabere Zastupnički dom, postavlja predsjednika Vrhovnoga suda, kojega prije toga imenuje Vlada, proglašuje zakone koje donosi parlament, saziva parlament (Kokkai), dodjeljuje odlikovanja. Tennō (jap. 天皇, てんのう) je naslov japanskoga cara. Ideogram doslovno u prijevodu na hrvatski znači "nebeski vladar". Opisuje njegovo božansko podrijetlo. Glavno prijestolje na kojem sjedi japanski car zove se Krizantemino prijestolje.